Diari Oficial de la Generalitat Valenciana


Sumari del DOGV 4347, del 01-10-2002 (2002/10161)

RESOLUCIÓ de 23 de setembre de 2002, del director general del Servici Valencià d'Ocupació i Formació, per la qual es donen de baixa una especialitat formativa i un mòdul professional en el Fitxer d'Experts Docents, per a impartir cursos de Formació Professional als centres d'Ocupació i Formació de titularitat de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10724


Data del document
:   23-09-2002

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * formació professional
    * personal docent
    * ensenyament professional
    * legislació
    * base de dades

RESOLUCIÓ de 23 de setembre de 2002, del director general del Servici Valencià d'Ocupació i Formació, per la qual es donen de baixa una especialitat formativa i un mòdul professional en el Fitxer d'Experts Docents, per a impartir cursos de Formació Professional als centres d'Ocupació i Formació de titularitat de la Generalitat Valenciana. [2002/A10533]
  
Per Resolució de 13 d'agost de 2001, publicada en el Diari Oficial de la Generalitat Valenciana número 4.068, de 21 d'agost de 2001, del director general del Servici Valencià d'Ocupació i Formació, es posa en funcionament el Fitxer d'Experts Docents per a impartir cursos de Formació Professional als centres d'Ocupació i Formació de titularitat de la Generalitat Valenciana, i es detallen en l'annex I les especialitats i els mòduls la impartició del quals està prevista, i entre les quals s'incloïa l'especialitat MOEL24, Instal·lador de línies i equips de comunicació i el mòdul Inserció laboral.
  
El citat mòdul s'estava impartint com a complement del programa docent de les especialitats de la denominada antiga ordenació.
  
La Direcció General de l'Inem, el dia 13 de juliol de 2001, va resoldre introduir en el Fitxer d'Especialitats de l'Inem les modificacions següents indicades en aquella amb efectes a partir de l'1 de gener de 2002:
  
1. Baixa d'especialitats formatives d'ús general de l'antiga ordenació.
  
2. Especialitats formatives a què es modifica la duració.
  
La baixa de les citades especialitats d'ús general de l'antiga ordenació determina que el repetit mòdul no s'impartirà, ja que els seus continguts ja estan inclosos en el programa de les especialitats de la nova ordenació, i no com un mòdul específic.
  
Per Resolució de 17 de juliol de 2002, la Direcció General de l'Inem va resoldre introduir en el Fitxer d'Especialitats de l'Inem les modificacions següents indicades en aquella amb efectes a partir de l'1 de gener de 2002:
  
1. Baixa d'especialitats formatives específiques i/o de crèdit ocupacional els mòduls formatius de les quals formen part dels programes dels cursos inclosos en la programació modular.
  
2. Especialitats formatives a què es modifica la part A i/o B del mòdul econòmic de subvenció.
  
Ara bé, sobra la base de la meritada Resolució de 13 d'agost de 2001, del director general del Servici Valencià d'Ocupació i Formació, es va iniciar el procés de selecció de totes les especialitats i mòduls, raó per la qual el contingut de les resolucions de la Direcció General de l'Inem citades aconsella deixar sense efecte el procés de selecció respecte de l'especialitat MOEL24 i el mòdul Inserció Laboral.
  
Per tot això, i tenint en compte les competències en matèria de formació professional ocupacional i contínua que s'atribuixen al director general del Servici Valencià d'Ocupació i Formació, en virtut de l'article 13.f de l'annex del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del Servici Valencià d'Ocupació i Formació (Servef), resolc:
  
Primer
  
Donar de baixa en el Fitxer d'Experts Docents de la Direcció General de Formació i Qualificació Professional del Servici Valencià d'Ocupació i Formació, l'especialitat i el mòdul que s'indiquen tot seguit, inclosos en l'annex I de la Resolució de 13 d'agost de 2001, del director general del Servici Valencià d'Ocupació i Formació.
  
Segon
  
Deixar sense efecte el procés de selecció iniciat per a l'especialitat i el mòdul indicats:
  
Contra esta resolució, que esgota la via administrativa, s'hi podrà interposar un recurs de reposició potestatiu en el termini d'un mes comptador des de l'endemà de la publicació en el Diari Oficial de la Generalitat Valenciana, o bé en el termini de dos mesos un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò establit en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.